COTTO โชว์กำไรปี 64 โต 39% รับรายได้ขายทะลัก! จ่อปันผล 0.047 บ. ขึ้น XD 1 เม.ย.นี้
COTTO โชว์กำไรปี 64 โต 39% แตะ 584 ลบ. รับรายได้ขายกระเบื้องเซรามิกหนุน และบุ๊กรายได้จากการขายที่ดินในนิคมอุตสาหกรรมหนองแค 131 ลบ. พร้อมใจดีจ่ายปันผลหุ้นละ 0.047 บ. ขึ้นเครื่องหมาย XD 1 เม.ย.65
25 ม.ค. 2565

บริษัท เอสซีจี เซรามิกส์ จำกัด (มหาชน) หรือ COTTO รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับผลการดําเนินงานของปี 2564 บริษัทฯ มีรายได้จากการขาย 11,194 ล้านบาท เพิ่มขึ้นร้อยละ 10 เมื่อเทียบกับ ช่วงเดียวกันของปีก่อน จากปริมาณการขายกระเบื้องเซรามิกทั้งในประเทศและส่งออก อยู่ที่ 63.70 ล้านตารางเมตร เพิ่มขึ้นร้อยละ 5 เป็นผลจากความต้องการสินค้าที่เพิ่มขึ้น รวมถึงบริษัทฯ มีรายได้จากการขายที่ดินในนิคมอุตสาหกรรมหนองแค 131 ล้านบาท ทั้งนี้บริษัทมีกําไรเท่ากับ 584 ล้านบาท เพิ่มขึ้นร้อยละ 39 และ EBITDA เท่ากับ 1,378 ล้านบาท เพิ่มขึ้นร้อยละ 13 จากช่วงเดียวกันของปีก่อน
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.047 บาท โดยกำหนดขึ้นเครื่องหมาย XD วันที่ 1 เม.ย.2565 และกำหนดจ่ายเงินปันผลในวันที่ 22 เม.ย.2565